Bernhard Wilhelm von Rehbinder

Bernhard Wilhelm von Rehbinder (ka Berndt/Berend Wilhelm von Rehbinder; 1668–1738) oli Rehbinderite aadlisuguvõsast pärit Rootsi sõjaväelane, kes osales Põhjasõjas. 

 Elulugu 
Bernhard Wilhelm von Rehbinder sündis Eestis 1668. aastal. Tema vanemad olid rittmeister Christopher von Rehbinder ja Maria Eleonora De la Barre. 

1699. aastal oli ta Turu ratsaväerügemendis kornet. Põhjasõja alguseks oli tast saanud leitnant ning hiljem ka rittmeister Uusimaa ja Viiburi tripleringeni (kolme mehe) ratsaväerügementides. Edasi jäi ta teenima Viiburi ratsarügementi, kus jõudis Põhjasõja alguseks ooberstleitnandi auastmeni.Lk 537 (Lewenhaupt, 1920)

1702. aastal osales ta Abraham Kronhjorti vägede koosseisus Ingerimaa sõjategevuses. 14. augustil 1702 hoidsid tema ning major Bergi tragunid Tuutari lähedal ründavaid venelasi ligi kolm päeva tagasiLk 246 (Kelch, 2024).

1709. aastal sai ta Uusimaa ratsarügemendi ooberstleitnandiks ning 1717. aastal ooberstiks. Kaks aastat hiljem oli ta taas Viiburi ratsarügemendi koosseisus. 1721. aastal läks ta erru. Bernhard Wihelm von Rehbinder suri 1738. aastal Lohjas.

 Perekond 
Bernhard Wilhelm von Rehbinder abiellus Tallinnas 1688. aasta 26. veebruaril Sutlema mõisnik Georg von Stackelbergi tütre Anna Helenaga. Abielust sündis neli last. 

 Anna Christina von Rehbinder. 
 Axel Magnus von Rehbinder. 
 Bernhard Otto von Rehbinder (surnud 1733). Rootsi kornet. 
 Johanna Charlotte von Rehbinder (surnud 1762). Abiellus 1741. aastal Gustav Wilhelm von Krüdeneriga.Lk 197 (Stackelberg, 1931) 

Esivanemad


 Viited 

 Kirjandus 

 Kelch, Christian. Liivimaa ajaloo järg. Toimetaja Kai Tafenau ja Siiri Rebane, saksa keelst tõlkinud Ivar Leimus. Tänapäev, 2024.

 Lewenhaupt, Adam. Karl XII:s officerare. Biografiska anteckningar. 1920.
 Stackelberg, Otto Magnus von. Genealogisches Handbuch der estländischen Ritterschaft. Görlitz. Kd 1. 1931.

Bernhard Wilhelm
Kategooria:Rootsi sõjaväelased
Kategooria:Rootsi ooberstid
Kategooria:Põhjasõja sõjaväelased
Kategooria:Põhjasõja Rootsi sõjaväelased
Kategooria:Sündinud 1668
Kategooria:Surnud 1738